Source: https://finlex.fi/fi/laki/ajantasa/kumotut/2012/20120242
Timestamp: 2019-11-12 00:45:00+00:00

Document:
Kumottu säädös Valtioneuvoston kanslian työjärjestys (kumottu) 242/2012 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 16.5.2012/242
Tämä työjärjestys on kumottu A:lla 20.2.2015/162, joka on voimassa 1.3.2015 alkaen.
Valtioneuvoston kanslian päätöksen mukaisesti säädetään valtioneuvostosta annetun lain (175/2003) 7 §:n 2 momentin nojalla:
Valtioneuvoston kanslian organisaatiosta, sisäisestä työnjaosta, johtamisesta, toiminnan järjestämisestä, johtavien virkamiesten tehtävistä sekä asioiden valmistelusta ja ratkaisemisesta on voimassa, sen lisäksi mitä valtioneuvoston ohjesäännössä ja valtioneuvoston kansliasta annetussa valtioneuvoston asetuksessa säädetään, tämän työjärjestyksen määräykset ja eri säädösten nojalla annetut määräykset ja ohjeet.
Henkilöstön osallistumisesta sitä itseään koskevan päätöksenteon valmisteluun kansliassa sovitaan tarkemmin kanslian yhteistoimintasopimuksessa.
Osastossa on yleisten EU-asioiden yksikkö, EU-politiikkayksikkö ja EU-tiedonhallintayksikkö.
Hallinto- ja palveluosaston tehtävänä on yleinen hallinto, henkilöstö-, talous- ja tietohallinto, toiminta- ja taloussuunnitteluasiat, tietojärjestelmäasiat, kirjaamo, tiedonohjaus ja tietopalvelu, valtioneuvostossa tarvittavien asiakirjojen kääntäminen kansalliskielille sekä hallinnon nimikkeitä ja sanastoja koskeva kielipalvelu, tasavallan presidentin annettavaksi säädetyt arvonimet, tasavallan presidentin kansliaa koskevat valtioneuvostossa käsiteltävät asiat, puoluetukien myöntäminen sekä muut sellaiset asiat, joiden on katsottava kuuluvan toimialan tehtävien hoitamiseen.
Osastossa on hallintoyksikkö, käännöstoimisto sekä tietoyksikkö.
Valmiusosaston tehtävänä on valtioneuvoston kuljetuspalvelut, virastopalvelut, toimitilat ja irtaimisto, valtioneuvoston turvallisuuspalvelut, turvallisuuteen liittyvän yleisen tilannekuvan kokoaminen, valtioneuvoston yhteinen poikkeusoloihin varautuminen ja valtioneuvoston edustustilojen toiminta.
Osastossa on kuljetuspalveluyksikkö, tilannekuvayksikkö, turvallisuusyksikkö ja tilapalveluyksikkö.
Viestintäosaston tehtävänä on pääministerin johdolla tapahtuva valtioneuvoston yhteinen viestintä ja ministeriöiden ulkoisen viestinnän yhteensovittaminen, valtionhallinnon ulkoisen viestinnän yleinen kehittäminen ja yhteensovittaminen sekä sisäinen viestintä.
Kansliassa on osastoihin kuulumattomina yksikköinä istuntoyksikkö ja politiikka-analyysiyksikkö.
Istuntoyksikön tehtävänä on hallituksen ja eduskunnan työn yhteensovittaminen ja muut niiden väliset yhteydet, hallituksen vaihdokseen ja työskentelyyn liittyvät toimenpiteet, kertomus hallituksen toimenpiteistä sekä valtioneuvoston päätöksentekomenettelyt ja käytännön järjestelyt.
Politiikka-analyysiyksikön tehtävänä on hallitusohjelman toimeenpanon seuranta, tulevaisuus- ja muu yhteiskuntapoliittinen suunnittelu sekä talousneuvoston sihteeristötehtävät.
Kansliassa on lisäksi osastoihin kuulumaton taloudellisten ulkosuhteiden yksikkö. Yksikön tehtävistä ja päälliköstä määrätään sen asettamista koskevassa kanslian päätöksessä. (30.8.2012/482)
Kansliaa ja sen hallinnonalaa koskevien asioiden käsittelyä ja valmistelua varten kansliassa on johtoryhmä. Johtoryhmän puheenjohtajana on pääministerin toimikaudeksi nimitetty valtiosihteeri ja varapuheenjohtajana alivaltiosihteeri. Johtoryhmään kuuluvat jäseninä nimetyt osastojen ja yksiköiden päälliköt. Lisäksi johtoryhmään kuuluu henkilöstön edustaja tai hänen varajäsenensä, jotka henkilöstöjärjestöt nimeävät yhteisesti keskuudestaan kalenterivuodeksi kerrallaan.
Kukin osaston päällikkö johtaa osaston toimintaa ja vastaa siitä, että tehtävät hoidetaan tuloksellisesti. Yksikköjen päälliköt johtavat yksikkönsä toimintaa ja vastaavat oman toimialueensa tehtävien hoitamisesta.
Vahvistetusta työnjaosta huolimatta kukin osasto, yksikkö ja virkamies on velvollinen suorittamaan ne tehtävät, jotka pääministeri, ministeri, pääministerin toimikaudeksi nimitetty valtiosihteeri, alivaltiosihteeri taikka asianomainen osaston tai yksikön päällikkö määrää.
Ennen kuin asia esitellään pääministerin tai pääministerin toimikaudeksi nimitetyn valtiosihteerin ratkaistavaksi taikka asiaa koskeva esittelylista jaetaan, esittelijän on toimitettava asiakirjat tai selostettava suullisesti asia pääministerin toimikaudeksi nimitetylle valtiosihteerille, alivaltiosihteerille sekä osaston ja yksikön päällikölle. Viimeksi mainituille asiakirjat on toimitettava tai selostettava myös alivaltiosihteerin ratkaistessa asian.
Pääministerin toimikaudeksi nimitetylle valtiosihteerille, ministerin toimikaudeksi nimitetylle valtiosihteerille, alivaltiosihteerille ja asianomaiselle osaston päällikölle ja yksikön päällikölle on hyvissä ajoin etukäteen annettava tieto kaikista heidän tehtäviensä kannalta tärkeistä valmisteltavina olevista asioista sekä henkilökunnan työtehtäviin kohdistuvista suunnitteilla olevista muutoksista.
Kunkin osaston päällikön ja yksikön päällikön on pidettävä alivaltiosihteeri sekä yksikön päällikön myös osaston päällikkö tietoisena tärkeimmistä osastolla ja yksiköissä käsiteltävinä olevista asioista.
Muun kuin yhteiskunnallisesti tai taloudellisesti merkittävän asian osalta kanslian lausunnon antaa asiasta riippuen pääministerin toimikaudeksi nimitetty valtiosihteeri, alivaltiosihteeri tai omistajaohjausosaston osastopäällikkö.
Alivaltiosihteeri ratkaisee vaativuusluokkaan 10–16 kuuluvan virkamiehen nimittämisen sekä nimittämisen alle vuoden kestävään muuhun kuin erityisavustajan määräaikaiseen virkasuhteeseen, kun vastaavaan virkaan nimittää pääministeri.
Hallinto- ja palveluosaston päällikkö ratkaisee enintään vaativuusluokkaan 9 kuuluvan virkamiehen nimittämisen sekä toimeksiantoja ja muita vastaavia suorituksia koskevat palkkiot.
Viran nimen muuttamisesta on soveltuvin osin voimassa mitä säädetään virkaan nimittämisestä.
Alivaltiosihteeri myöntää kuitenkin alle vuoden kestävän virkavapauden kun vastaavaan virkaan nimittää pääministeri tai ministeri.
EU-asiain osaston päällikkö antaa matkamääräykset osaston virkamiehille EU:n toimielinten kokouksiin ja muihin niihin rinnastettaviin EU-kokouksiin tehtäville virkamatkoille sekä matkamääräykset myös Eurooppa-neuvoston valtuuskuntien virkamiesjäsenille. Kuljetusyksikön päällikkö antaa ministerien kuljetustehtäviin liittyvät matkamääräykset.
Alivaltiosihteeri antaa matkamääräykset osaston päällikölle ja osastoon kuulumattoman yksikön päällikölle ja hyväksyy tältä osin matkalaskut.
Hallinto- ja palveluosaston päällikkö antaa muut matkamääräykset kanslian määrärahoista maksettaville matkoille, pääministerin työvierailujen valtuuskuntien jäsenille sekä luvan virka-auton käyttöön.
1) valtioneuvoston kanslian sisäisiä ohjeita ja määräyksiä sekä sisäistä järjestystä,
2) hallintopäätöksiä, jotka eivät valtioneuvoston kansliasta annettujen muiden säädösten nojalla kuulu pääministerin tai ministerin ratkaistavaksi, ja joiden ratkaisuvaltaa ei ole työjärjestyksessä annettu kanslian muulle virkamiehelle,
3) kanslian sisäisen budjetin hyväksymistä,
4) sisäisen valvonnan järjestämistä,
5) tarkentavaa virkaehtosopimusta ja sen nojalla valtioneuvoston kanslian ratkaistavia sen virkamiesten palvelussuhteen ehtoja, sekä
6) kanslian virkojen julistamista haettavaksi.
Hallinto- ja palveluosaston päällikkö ratkaisee sen lisäksi mitä muualla säädetään asiat, jotka koskevat:
1) ministeriölle kirjanpitoyksikkönä kuuluvia tehtäviä, jos ne eivät säädösten mukaan kuulu muulle virkamiehelle,
4) matkalaskujen hyväksymistä muutoin kuin 23 §:n 3 momentin osalta,
8) virkamiehelle virkamiehen irtisanoutumisesta ja virkasuhteen päättymisestä annettavan todistuksen ja työtodistuksen antamista,
9) lomarahoja, lomakorvauksia ja palkkioita, sekä
Osaston päällikkö ja yksikön päällikkö ratkaisevat osastonsa ja yksikkönsä toimintaa koskevat asiat.
Sellaisen asian, jossa on tehtävä kirjallinen hallintopäätös, he ratkaisevat kuitenkin vain siinä tapauksessa, että oikeus siihen on tässä työjärjestyksessä nimenomaisesti annettu.
Alivaltiosihteerin päätöksellä sisäisessä budjetissa osoitettujen määrärahojen käytön ratkaisee päätöksen mukaisesti osaston päällikkö tai yksikön päällikkö. Yksikön päällikkö hyväksyy menot ja tulot, jollei osaston päällikkö ole ottanut hyväksymistä tehtäväkseen.
Tietoja viranomaisen toiminnan julkisuudesta annetun lain tarkoittamista viranomaisen julkisista asiakirjoista antaa asian käsittelijä. Salaisen tai muun viranomaisen asiakirjan luovuttamista koskevan päätöksen tekee yksikön päällikkö.
Alivaltiosihteeri ratkaisee osaston päällikön ja osaston ulkopuolisen yksikön päällikön vuosiloma-aikoja ja -järjestystä ja niistä poikkeamista sekä muut heidän vuosilomiaan koskevat asiat.
Osaston päällikkö ratkaisee osaston yksikön päällikköä sekä muuta välittömästi alaistaan virkamiestä koskevat sekä osaston yksikön tai osastojen ulkopuolisen yksikön päällikkö yksikkönsä virkamiestä koskevat edellä 2 momentissa mainitut asiat.
Valtioneuvoston edustustiloja ovat valtioneuvoston juhlahuoneisto, Säätytalo, Kesäranta ja Königstedtin kartano. Kesäranta voi toimia myös pääministerin virka-asuntona.
Tämä työjärjestys tulee voimaan 1 päivänä kesäkuuta 2012 ja se kumoaa 5 päivänä huhtikuuta 2007 annetun valtioneuvoston kanslian työjärjestyksen (394/2007).
Soveltamisala 1 § Valtioneuvoston kanslian organisaatio 2 § 3 § 4 § 5 § 6 § 7 § Johtoryhmä 8 § Virkamiesten tehtävät 9 § 10 § 11 § 12 § Erityisavustajat 13 § Asioiden valmistelu 14 § 15 § 16 § 17 § Ratkaisuvalta 18 § 19 § 20 § 21 § 22 § 23 § 24 § 25 § 26 § 27 § Erinäisiä määräyksiä 28 § 29 § 30 § Voimaantulo 31 § Muutossäädösten voimaantulo ja soveltaminen:30.8.2012/482:

References: § 3
 § 4
 § 5
 § 6
 § 7
 § 10
 § 11
 § 12
 § 15
 § 16
 § 17
 § 19
 § 20
 § 21
 § 22
 § 23
 § 24
 § 25
 § 26
 § 27
 § 29
 § 30